У Вікіпедыі ёсць артыкулы пра іншых людзей з імем Фішэр.





**Эндру Фішэр** (29 жніўня 1862, Кросхаўз, Шатландыя — 22 кастрычніка 1928, Лондан, Вялікабрытанія) — аўстралійскі палітык, лейбарыст, пяты прэм’ер-міністр краіны, займаў пасаду тры разы. Пад яго кіраўніцтвам у 1910—1913 гадах была завершана велізарная заканадаўчая праграма, якая зрабіла яго, разам з прэм’ерам-пратэкцыяністам Альфрэдам Дыкінам, адным з заснавальнікаў заканадаўчай структуры новай нацыі. Спадчына рэформаў урада Фішэра і развіццё дзяржавы працягнуліся і пасля рознагалоссяў, якія ўзніклі ў Першую сусветную вайну і падчас аб’явы Уільямам Х’юзам поўнай вайсковай павіннасці.

Біяграфія
---------

Эндру Фішэр нарадзіўся ў сям’і Роберта Фішэра і Джэйн Гарвін і быў адным з сямі дзяцей у сям’і. Яго бацька працаваў на шахце, а ў 1863 годзе быў адным з заснавальнікаў кааператыўнай крамы. Эндру Фішэр у асноўным займаўся саманавучаннем у бібліятэцы, якую дапамагла заснаваць крама бацькі. Ён наведваў вячэрнюю школу і ў 10 гадоў пачаў працаваць на шахце. У 17 гадоў яго выбралі сакратаром мясцовай прафсаюзнай арганізацыі.

У 1885 г. ён іміграваў у Квінсленд, дзе доўгі час працаваў на шахтах па здабычы вугалю і золата. У 1891 годзе ён стаў прэзідэнтам шахцёрскай асацыяцыі і палітычнай арганізацыі працоўных, якая была мясцовым аддзяленнем лейбарысцкай партыі.

У 1901 Фішэр ажаніўся з Маргарэт Ірвін, у іх нарадзілася шэсць дзяцей. У 1911 годзе ў Вялікабрытаніі ён наведаў родныя мясціны, дзе яго сустракалі як героя.

Пасля завяршэння палітычнай кар’еры стаў у 1916 году камісарам, які прадстаўляў Аўстралію ў Лондане. Ён змяніў на гэтай пасадзе Джорджа Рэйда і прабыў на пасадзе 5 гадоў. Пасля гэтага Фішэр вяртаўся ў Аўстралію, дзе быў сустрэты сваімі прыхільнікамі, якія хацелі працягу яго палітычнай кар’еры. Аднак Фішэр пераехаў у Лондан.

Прэм’ер-міністр
---------------

Фішэр тройчы станавіўся прэм’ер-міністрам і ўсе тры разы ён таксама быў казначэем краіны. Першы раз ён стаў міністрам пасля сыходу ў адстаўку пратэкцыянісцкага ўрада Альфрэда Дыкіна, і сышоў з пасады пасля ўзмацнення кааліцыі Дыкіна і Джозефа Кука нягледзячы на тое, што генерал-губернатар не падпісаў адстаўку.

Другі раз Фішэр стаў прэм’ер-міністрам пасля перамогі лейбарысцкай партыі на чацвёртых усеагульных выбарах (43 месцы з 75 у палаце прадстаўнікоў і 23 з 36 — у Сенаце). Фішэру ўдалося застацца ў офісе на ўвесь тэрмін. Актыўная заканатворчая праграма ў гэты час уключала стварэнне Commonwealth Bank, пашырэнне Вярхоўнага суда, вызначэнне сталіцы ў Канберы. У сацыяльным плане былі ўведзеныя кампенсацыі рабочым і дэкрэтны адпачынак для жанчын, праведзена лібералізацыя пенсій па ўзросце і інваліднасці.

У 1913 годзе з перавагай у адно месца, выбары выйгралі лібералы. Прэм’ер-міністрам стаў Джозеф Кук, а Эндру Фішэр узначаліў афіцыйную апазіцыю. На наступных выбарах, у верасні 1914 года, ён зноў стаў прэм’ер-міністрам. У гэты час ужо ішла вайна і Фішэр абяцаў, што Аўстралія будзе падтрымліваць Аб’яднанае Каралеўства «да апошняга чалавека і да апошняга шылінга». 27 кастрычніка 1915 года ён быў вымушаны пакінуць пасаду з-за праблем са здароўем. Яго месца заняў яго намеснік Уільям Морыс Х’юз.

Зноскі
------

1. 1 2
2. ↑  Фишер Эндрю // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
3. 1 2  *Pas L. v.* Genealogics — 2003.<a href='https://wikidata.org/wiki/Track:Q19847329'></a><a href='https://wikidata.org/wiki/Track:Q19847326'></a>

Спасылкі
--------

* Лагатып Вікісховішча На Вікісховішчы ёсць медыяфайлы па тэме Эндру Фішэр
* Эндру Фішэр на сайце Аўстралійскага біяграфічнага слоўніка
* Прэм’ер-міністры Аўстраліі: Эндру Фішэр на сайце Нацыянальнага архіва Аўстраліі Архівавана 26 студзеня 2014.
* Эндру Фішэр на сайце Нацыянальнага музея Аўстраліі Архівавана 13 лістапада 2011.


| ⛭Прэм’ер-міністры Аўстраліі |
| --- |
| Эдмунд Бартан ·  Альфрэд Дыкін ·  Крыс Уотсан ·  Джордж Рэйд ·  Альфрэд Дыкін ·  Эндру Фішэр ·  Альфрэд Дыкін ·  Эндру Фішэр ·  Джозеф Кук ·  Эндру Фішэр ·  Уільям Х’юз ·  Стэнлі Брус ·  Джэймс Генры Скалін ·  Джозеф Лаянс ·  Эрл Пейдж ·  Роберт Мензіс ·  Артур Фадэн ·  Джон Кёрцін ·  Фрэнк Форд ·  Бен Чыфлі ·  Роберт Мензіс ·  Гаральд Холт ·  Джон Мак-Івен ·  Джон Гортан ·  Уільям Мак-Мэхан ·  Гоф Уітлэм ·  Малкалм Фрэйзер ·  Роберт Хоўк ·  Пол Кітынг ·  Джон Говард ·  Кевін Рад ·  Джулія Гілард ·  Тоні Эбат ·  Малкальм Тэрнбул ·  Скот Морысан ·  Энтані Албаніз |


| ?Эндру Фішэр — продкі |
| --- |
| 

|  |  |  |  |  |  |
| --- | --- | --- | --- | --- | --- |
|  |  | Robert Fisher[d] |  | John Fisher[d] |  |
|  |  |  |  |
|  |  |  |  |  |  |  |
|  | Эндру Фішэр |  |  |  |  |
|  |  |  |  |  |
|  |  |  |  |  |  |
|  |  |  | Jane Garvin[d] |  |  |
|  |  |  |  |  |
|  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Слоўнікі і энцыклапедыі | Аўстралійскі біяграфічны · Britannica (онлайн) · Notable Names Database · Оксфардскі біяграфічны |
| Генеалогія і некрапалістыка | Find a Grave · WikiTree · Geni.com · genealogics.org |
| 

| Нарматыўны кантроль |
| --- |
| BNE: XX5064244 · BNF: 167498890 · GND: 122882385 · ISNI: 0000 0000 8200 577X · LCCN: n2008025748 · NLA: 35086187 · VIAF: 15664437 |

 |